Case ID: 1113588
Sentence 57: Ona görə də, iş üzrə Bakı şəhəri Nəsimi Rayon İcra Hakimiyyətinin Qəyyumluq və Himayəçilik Komissiyasının rəyi, eləcə də ünsiyyət hüququnun həyata keçirilməsinə mane ola biləcək hər hansı ciddi səbəblərin müəyyən olunmadığı nəzərə alınmaqla kollegiya ünsiyyət hüququnun yeni qaydasının və müddətinin müəyyən edilməsini mümkün və zəruri hesab edir.Uşaqla ünsiyyət hüququnun həyata keçirilməsi qaydasına, yəni bu hüququn həyata keçiriləcəyi yerə, onun gününə və xüsusilə davam etmə müddətinə münasibətdə nəzərə alınmalıdır ki, bu zaman ilk növbədə uşağın mənafeyi, o cümlədən valideynlərin hər ikisinin iş və məişət rejimi, onların münasibətlərindəki gərginlik və mübahisənin müəyyən olunmuş diqqətəlayiq digər halları nəzərə alınmaqla ünsiyyət qaydası mümkün qədər elə müəyyən edilməlidir ki, uşaq yanında olmayan digər valideyn özünün ən əsas hüquqlarından biri olan övladı ilə ünsiyyət imkanından maksimum istifadə edə bilsin.